***FABRICA DE FOLCLOR***

**REGULAMENT**

 **I . ARGUMENT**

 *Atelierul*denumit ***Fabrica de Folclor*** *reprezintă un proiect de dezvoltare muzicală dedicată copiilor, elevilor şi studenţilor. În cadrul atelierului, profesorii Lavinia Goste şi Marius Zorilă cu o experiență vastă pe scena folclorului românesc şi în muzica clasică, îi sprijină şi încurajează pe cursanţi să-şi formeze o cultură muzicală.*

***II. SCOP SI OBIECTIVE***

* *Ne propunem un contact interactiv cu folclorul, tradițiile şi muzica populară românească, pentru a-i face pe participanţi să înţeleagă şi să descopere bogăţia culturii româneşti, atelierele fiind un mijloc de revitalizare, de păstrare şi menţinere a culturii populare.*
* Prin intermediul acestor ateliere, ne propunem să revitalizăm folclorul românesc, iar principala metodă de a realiza acest scop este prezentarea lui direct către generaţiile care reprezintă viitorul poporului român.
* “Fabrica de Folclor”, la fel ca în toate atelierele sale şi-a fixat o ţintă practică, anume aceea de a-i uni pe elevi într-un grup vocal, sprijinindu-i concret în paşii către descoperirea muzicii populare româneşti.

 Atelierul ***Fabrica de Folclor* constă în cursuri de canto , mişcare scenică şi cursuri de vioară.** In cadrul acestuia cursanţii vor învata despre îmbunătățirea emisiei vocale, capacitatea de a cânta cu dezinvoltură in colectiv, pe scenă, alături de orchestră, autocontrolul emoţiilor și modelarea temperamentelor copiilor, autocunoaştere, exprimarea liberă în faţa publicului, dezvoltarea imaginaţiei creatoare, formarea și dezvoltarea spiritului de echipă, cântece de joc și tempouri variate din diferite zone etnofolclorice reprezentative.

**IV. MOD DE ORGANIZARE**

* 1. ***Perioada în care vor avea loc cursurile Fabricii de Folclor***:
* Ianuarie – aprilie 2017
	1. **Reguli de înscriere/admitere şi desfășurare pentru atelierul Fabrica de Folclor**

 Participarea la cursurile și activitățile organizate de creart presupune respectarea unor reguli în vederea îndeplinirii obiectivelor pe care ni le-am propus şi a necesității de a avea o consecvență în ceea ce facem.

* creart, în calitate de Organizator, desfășoară Atelierul Fabrica de Folclor, dedicat participanţilor cu vârste cuprinse între 6 – 12 ani pentru cursul de canto şi între 8 – 22 ani pentru cursul de vioară.
* înscrierea copiilor se va efectua în locaţia stabilită de organizator. Persoana de contact : Ramona Filip, nr. de telefon 0733.331.324
* Cursanţii vor fi împărțiți în grupe ( o grupă este formată din maxim 4 copii) sau individual pentru cursurile de vioară.
1. ***Admiterea la atelierul de canto si atelierul de vioară***

Dacă în urma evaluării unui participant se constată că acesta are calităţile necesare pentru a începe pregătirea în vederea admiterii în grupele de canto şi studiul viorii și dacă părintele (reprezentantul legal) optează astfel, acesta va începe activitatea .

1. ***Desfăşurarea atelierelor:***
* Participarea la atelier de către cursanti este condiţionată de selecţia acestora si achitarea abonamentului lunar aferent ;
* **Contravaloarea cursurilor se va achita în prima săptămână a lunii**, pentru luna în curs sub forma unui abonament lunar, 200 lei/cursant ;
* În cazul în care sunt înscrişi doi fraţi la atelierele organizate de creart, aceştia vor beneficia de o reducere de 10% pentru primul frate;
* **În cazul în care contravaloarea abonamentului nu va fi achitat în primele 15 zile ale lunii în curs, atunci cursantul va fi exclus din cadrul atelierului;**
* Contravaloarea abonamentului se achită la casieria creart (Adresa: Piaţa Lahovari nr. 7, sector 1) sau prin transfer în cont : RO57TREZ70121G335000XXXX.Persoana de contact: Ramona Filip 0733.331.324),
* În cazul în care atelierul nu se va susține din motive ce ţin de Organizator, cursul aferent se va reporta pentru luna următoare;
* **În eventualitatea neparticipării cursanţilor la atelier, suma achitată nu este rambursabilă, iar şedinţa nu se va recupera într-o altă dată**. Sunt exceptate cazurile medicale;
* Banii încasați ca urmare a inscrierii si absentarii la cursuri nu se returnează de catre Organizator;
* Accesul în sala de curs se va efectua de catre cursanti exclusiv în baza listei de înscrieri, în intervalele orare destinate acestuia ;
* Materialele didactice (și recuzita) vor fi asigurate de către Organizator;
* Forma de finalizare a cursului va consta în activități demonstrative, spectacole care evidențiază faptul că obiectivele propuse inițial au fost îndeplinite.
* Pe timpul orelor, însoţitorii minorilor participanti sunt obligati sa păstreze liniştea în sala de aşteptare. Părinţii au acces în sala de curs numai pe durata pauzelor. În cazuri excepţionale, o singură persoană însoţitoare poate asista la un număr limitat de şedinţe, cu acordul profesorului in cadrul cursului.
* Cursantii din cadrul Atelierului “*Fabrica de Folclor”* vor participa la diverse evenimente organizate de creart ca urmare a selectarii acestora în funcţie de criterii de performanţă: forma vocală - nivel de pregătire, atitudine scenică, concentrare, disciplină, prezenţă la cursuri și orice alt criteriu impus de evenimentul pentru care au fost solicitaţi. Cei selectaţi trebuie să înţeleagă importanţa și responsabilitatea pe care o poartă fiecare în reuşita evenimentului respectiv. De aceea, prezenţa la evenimentele anunţate este **obligatorie** pentru cei selectaţi.
* Organizatorul își rezervă dreptul de a fotografia și înregistra audio-video cursurile Atelierului Fabrica de Folclor, precum si spectacolele sustinute de catre participantii selectati*.* Materialele rezultate nu vor fi comercializate, ci vor fi folosite exclusiv în scop intern și de promovare a atelierului sus mentionat ;
* CreArT își rezervă dreptul de a modifica prezentul regulament pe durata cursurilor, precum si de a anunta în timp util participanții .

**Director Director Adjunct Consilier Juridic,**

**Nicoleta - Claudia Popa Liliana Măndilă Diana Preda**

 **Responsabil proiect**

 **Ramona Filip- consilier**